નવી દિલ્હી : હૈદરાબાદ યુનિવર્સિટીમાં પીએચડી કરતા એક દલિત વિદ્યાર્થીએ ગળાફાંસો ખાઈને આત્મહત્યા કર્યાની ઘટનાને પગલે સ્ટુડન્ટ્સ ફેડરેશન ઓફ ઈન્ડિયાના સભ્યોએ આજે અહીં માનવ સંસાધન વિકાસ મંત્રાલયની બહાર દેખાવો કર્યા હતા. તેમને વિખેરવા માટે પોલીસે પાણીનો મારો ચલાવ્યો હતો. પરિસ્થિતિને કાબૂમાં લાવવા માટે ફરજ પરના પોલીસોએ આંદોલનકારી વિદ્યાર્થીઓને વિખેરવા માટે તેમની પર પાણીનો મારો ચલાવ્યો હતો.